Diari Oficial de la Generalitat Valenciana


Sumari del DOGV 3448, del 05-03-1999 (1999/1246)

Informació pública de l'aprovació de les bases específiques per a cobrir mitjançant oposició una plaça de guàrdia de la Policia Local.
--------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1246


Data del document
:   21-01-1999

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * administració local
    * policia

Informació pública de l'aprovació de les bases específiques per a cobrir mitjançant oposició una plaça de guàrdia de la Policia Local. [1999/S1246]
  
El Ple de l'Ajuntament, en sessió de 20 de gener de 1999, va adoptar l'acord sobre l'aprovació de les bases específiques per a la provisió d'una plaça de guàrdia de la Policia Local i la constitució d'una borsa d'interins, que tot seguit es transcriuen:
  
Bases específiques que han de regir l'oposició per a proveir en propietat una plaça de guàrdia de la policia local de l'Ajuntament de Puçol i la creació d'una borsa de treball d'interins
  
Primera. Objecte de la convocatòria
  
L'objectiu d'aquesta convocatòria és la provisió en propietat d'una plaça de guàrdia de la policia local, classificada dins l'escala d'administració especial, subescala de serveis especials, classe de policia local, dotada amb un sou anual corresponent al grup D, amb pagues extraordinàries, triennis i altres emoluments establerts per la legislació vigent i que seran cobertes pel torn lliure.
  
El nombre de places convocades per oposició lliure s'ampliarà per a cobrir mitjançant personal interí el nombre de vacants que hi haja realment el dia de la finalització dels exercicis de l'oposició.
  
Els aspirants que foren nomenats interins, donat cas, i juntament amb la resta d'aspirants que superen tots els exercicis de l'oposició passaran, per ordre de puntuació obtinguda, a formar part d'una borsa de treball per a cobrir, mitjançant interinitat, les necessitats del servei o les baixes que podrien produir-se al llarg de l'exercici 1999; i s'incorporaran de nou, una vegada finalitzada la prestació del servei, al mateix lloc que ocupaven.
  
Segona. Requisits dels aspirants
  
Podran prendre part en l'oposició els aspirants que complisquen els requisits següents:
  
a) Tenir la nacionalitat espanyola.
  
b) Estar en possessió del títol de graduat escolar o equivalent, o tenir complides les condicions per a obtenir-lo en la data en què finalitze el termini de presentació d'instàncies.
  
c) Tenir complits 18 anys i no excedir de 30, referits ambdós a la data del termini de presentació d'instàncies; a l'efecte de l'edat màxima es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.
  
d) No patir cap malaltia ni defecte físic ni psíquic que impedisca l'exercici de les funcions.
  
e) No haver sigut separat, mitjançant expedient disciplinari del servei de l'administració de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
f) No haver sigut separat, mitjançant expedient disciplinari, del servei de l'administració pública, ni trobar-se inhabilitat per a l'exercici de càrrecs públics.
  
g) Tenir una talla mínima d'1,60 metres per a les dones i 1,65 metres per als homes.
  
h) Posseir el carnet de conduir de les classes A-2, B-1 i B-2.
  
Tercera. Instàncies i admissió
  
Les instàncies en què se sol·licite prendre part en l'oposició es presentaran en el Registre General de l'Ajuntament, dins del termini improrrogable de 20 dies naturals comptadors des de l'endemà al de la publicació en extracte de la convocatòria en el Boletín Oficial del Estado i es dirigiran al president de la corporació.
  
Els aspirants hauran de manifestar en les instàncies que compleixen totes i cadascuna de les condicions exigides en la base 2 i que es comprometen a prestar el jurament o la promesa que estableix el Reial Decret 707/1979, de 5 d'abril.
  
Les instàncies podran presentar-se en la forma que determina l'article 38.4 de la Llei 30/1992, de 26 de novembre.
  
A les instàncies s'acompanyarà el justificant d'haver ingressat a la caixa municipal els drets d'examen que es fixen en la quantitat de 4.000 pessetes, juntament amb les còpies compulsades del document nacional d'identitat , de la titulació i del carnet de conduir.
  
En el cas d'instàncies defectuoses, es demanarà a l'interessat perquè esmene les deficiències i se li fixarà saber que si no ho fa dins de 10 dies quedarà exclòs de la llista d'aspirants.
  
Quarta. Llista d'aspirants
  
Acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província, en el Diari Oficial de la Generalitat Valenciana i al tauler d'anuncis de la corporació; es concedirà un termini de 10 dies hàbils per a les reclamacions, les quals, si n'hi ha, seran acceptades o rebutjades en la resolució per la qual s'aprove la llista definitiva, que es farà pública, així mateix, en la forma indicada.
  
Cinquena. Tribunal qualificador
  
Estarà constituït pels membres següents, tots ells amb veu i vot:
  
President: l'alcalde president de l'Ajuntament o regidor en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant designat per la Generalitat Valenciana.
  
- El cap del cos de la Policia Local o funcionari de la corporació d'igual o superior categoria que la de la plaça convocada.
  
- Dos representants sindicals dels treballadors que hauran de posseir una titulació igual o superior que l'exigida per accedir a la plaça convocada.
  
Secretari: el de la corporació o funcionari en qui delegue, que hi actuarà a més, com a vocal.
  
El tribunal no podrà constituir-se ni actuar sense l'assistència de més de la meitat dels membres, titulars o suplents indistintament.
  
El tribunal podrà estar assistit per titulars especialistes per a la formulació i qualificació de les proves d'aptitud medicointel·lectual, físiques i de llengua valenciana. El nomenament d'aquests haurà de fer-se públic juntament amb el del tribunal.
  
Sisena
  
L'oposició constarà de les proves següents:
  
1. Proves selectives
  
Abans de començar les proves físiques i les de coneixement del temari es practicarà el reconeixement mèdic i un exercici o prova psicotècnica aptitudinal i de personalitat, que seran eliminatoris, amb la qualificació d'apte o no apte.
  
Les esmentades proves s'ajustaran als barems que s'estableixen en els annexos I i III de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies de la Comunitat Valenciana en les proves físiques, psicotècniques i mèdiques; i en l'annex de l'Ordre de 22 de desembre de 1977 de la Conselleria de Presidència per la qual es modifica la de data de 5 de desembre de 1994, de la Conselleria d'Administració Pública.
  
2. Fase d'oposició
  
2.1. Primer exercici. De caràcter obligatori.
  
Consistirà a superar proves d'aptitud física que indiquen la capacitat per a l'exercici del lloc de treball; el contingut i les marques mínimes seran, almenys, els següents:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb carrera: 4 metres per a homes; 3,80 metres per a dones amb tres intents per a cadascun.
  
- Salt d'altura: 1,15 metres per a homes i 1,05 metres per a dones, i amb tres intents per a cadascun.
  
- Carrera de velocitat en 60 metres: per a homes, 10 segons i per a dones, 12 segons.
  
- Carrera de resistència en 1.000 metres: 4 minuts per a homes i 4,10 minuts per a dones.
  
Si l'ajuntament decideix establir una prova de natació, el contingut i les marques mínimes d'aquesta seran: 50 metres; homes, 57 segons i dones, 1 minut.
  
2.2. Segon exercici obligatori
  
Consistirà a contestar per escrit, durant 90 minuts, sobre quatre temes elegits per sorteig, un de cadascun dels grups primer al quart, ambdós inclusivament, que componen el programa que figura en l'annex I.
  
Aquests temes seran llegits en sessió pública davant del tribunal, el qual podrà formular les preguntes o els aclariments que sobre ells considere oportuns.
  
Es valorarà la claredat d'idees, la facilitat d'expressió verbal i el coneixement sobre els temes exposats.
  
2.3. Tercer exercici obligatori
  
Consistirà a contestar per escrit, durant una hora, sobre un dels temes que componen el grup cinquè; es valoraran els coneixements, la claredat en l'exposició, la netedat, la redacció o l'ortografia. Aquest exercici podrà ser substituït per un qüestionari de 50 preguntes amb respostes alternatives, de les quals solament una serà correcta, basat en el contingut del grup cinquè d'aquest programa.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
2.4. Quart exercici obligatori
  
Consistirà en la resolució d'un o dos supòsits pràctics relacionats amb les funcions a realitzar. Es fixarà pel tribunal abans de començar l'exercici i la seua durada no excedirà de 60 minuts.
  
2.5. Cinquè exercici. Obligatori i no eliminatori
  
Consistirà a traduir del valencià al castellà i a l'inrevés, un text proposat pel tribunal durant el temps màxim de 30 minuts. Es qualificarà de 0 a 2 punts i no tindrà caràcter eliminatori.
  
Setena. Qualificació dels exercicis
  
La qualificació del primer exercici (proves físiques) serà d'apte o no apte i caldrà superar almenys quatre de les proves per a ser qualificat com a apte. Els aspirants podran renunciar a la realització d'una de les proves, sempre que es considere la prova no apta.
  
La qualificació del segon, tercer i quart exercicis serà de 0 a 10 punts i serà necessari per aprovar un mínim de 5 punts.
  
Les qualificacions s'adoptaran sumant les puntuacions atorgades pels diferents membres del tribunal i dividint el total pel nombre d'assistents; el quocient obtingut serà la qualificació definitiva en cada exercici.
  
Les qualificacions de cada exercici es faran públiques el mateix dia en què s'acorden i seran exposades on tinguen lloc les proves.
  
L'ordre de la qualificació definitiva es determinarà per la suma de les puntuacions obtingudes en la totalitat dels exercicis.
  
Vuitena. Relació d'aprovats, presentació de documents i nomenament
  
Acabada la qualificació dels exercicis de l'oposició, el tribunal farà pública al tauler d'edictes de la corporació la llista d'aprovats per ordre de puntuació, el nombre dels quals no podrà ser superior a les places convocades, i elevarà a la presidència de la corporació la proposta de nomenament com a guàrdia de la Policia Local en pràctiques de l'aspirant que obtinga major puntuació, i com a funcionaris interins, si escau, en el nombre de places vacants que realment hi haja el dia de la finalització dels exercicis de l'oposició.
  
L'aspirant o els aspirants proposats hauran de presentar a la Secretaria General, dins el termini de 20 dies hàbils, a partir de la publicació de la llista d'aprovats, els documents acreditatius de les condicions de capacitat i tots altres requisits de la base segona de la convocatòria.
  
Aquells que tinguen la condició de funcionaris públics estaran exempts de justificar documentalment les condicions i els requisits ja demostrats per a obtenir l'anterior nomenament i hauran de presentar el certificat de l'organisme públic del qual depenguen, i acreditar la seua condició i totes les circumstàncies que consten en el seu full de serveis.
  
Si dins del termini indicat i excepte causes de força major, no presenten la documentació, no podran ser nomenats i quedaran anul·lades totes les seues actuacions, sense perjudici de la responsabilitat en què haja pogut incórrer per falsedat en la seua instància.
  
Els aspirants opositors, una vegada presentada la documentació exigida en les bases de la convocatòria, hauran d'incorporar-se a l' Institut Valencià de Seguretat Pública per a realitzar un curs de contingut teòric i pràctic de caràcter selectiu.
  
Per a la realització del curs, l'aspirant ja nomenat funcionari en pràctiques percebrà, amb càrrec a la corporació local respectiva, les retribucions que li coresponguen.
  
Superat el curs teòric i pràctic, l'Institut Valencià de Seguretat Pública el valorarà i elevarà proposta de nomenament a l'alcalde president. El nomenament haurà d'efectuar-se en el termini màxim de 15 dies des de la comunicació de l'Institut Valencià de Seguretat Pública.
  
En el supòsit que l'aspirant no supere el curs teòric i pràctic de l'Institut Valencià de Seguretat Pública, es comunicarà aquest fet a l'alcalde president i l'aspirant podrà incorporar-se al curs immediatament posterior però, si no supera aquest segon curs perdrà definitivament el seu dret de reserva.
  
Novena
  
Els aspirants que constituesquen la borsa de treball, quedaran exclosos d'aquesta, si són requerits per aquest ajuntament per a prestar serveis i no s'hi presenten en la data indicada o no aporten justificant de les causes que els impedesca incorporar-se al servei.
  
Deu. Incidències
  
El tribunal queda autoritzat per a resoldre els dubtes que s'hi presenten, interpretar les bases de la convocatòria i prendre els acords necessaris per al bon ordre del procés selectiu. En tot allò que no disposen aquestes bases, serà d'aplicació el Reial Decret Legislatiu 781/1986, de 18 d'abril, la Llei 7/1985, de 2 d'abril, el Decret 69/1986, de 2 de juny, la Llei 2/1990, de 4 d'abril, de Coordinació de Policies Locals de la Comunitat Valenciana i normes de desplegament.
  
Onze. Recursos
  
Contra aquestes bases i els actes administratius definitius que se'n deriven, els interessats podran interposar els recursos escaients en els casos i en la forma que estableix la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana.
  
I l'anunci de la convocatòria en extracte en el Boletín Oficial del Estado.
  
Tretze
  
En tot allò que no disposen aquestes bases es tindrà en compte el que disposen les bases de caràcter general aprovades per la corporació.
  
Annex I
  
Programa policia local
  
Grup primer. Dret polític i administratiu
  
Tema 1. Organització política de l'estat espanyol, classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les corts generals.
  
Tema 2. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola: comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Tema 8. La Llei d'Ús i Ensenyament del Valencià.
  
Grup segon: Dret local i funcionarial
  
Tema 1. El municipi, òrgans unipersonals de govern. L'alcalde, els tinents d'alcalde. Els regidors.
  
Tema 2. El municipi, òrgans col·legiats de govern. El Ple de l'Ajuntament. La Comissió de Govern. Les comissions informatives.
  
Tema 3. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 4. La policia local, conceptes previs. Missions i objectius. Estructura orgànica i funcional.
  
Tema 5. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 6. Ordenament legislatiu de la policia local i Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 7. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer: Dret penal i municipal
  
Tema 1. El Codi Penal: concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 2. Classes de faltes: contra els interessos generals de les poblacions, contra les persones i contra la propietat.
  
Tema 3. Classes de delictes: contra les persones, contra la llibertat i l'honestitat i contra la propietat.
  
Tema 4. Obligacions i competències dels ajuntaments. Les ordenances municipals. Els bans de l'Alcaldia.
  
Tema 5. Ordenances municipals, concepte i classes. Infraccions. Potestat sancionadora. Principals infraccions a bans i a ordenances. Procediment sancionador.
  
Grup quart: Legislació sobre trànsit i transports
  
Tema 1. La Llei sobre Circulació de Vehicles i el seu Text Articulat de 2 de març de 1990. Reglament General de Conductors de 30 de maig de 1997. Reglaments que puguen sorgir amb el desplegament de la Llei de bases sobre trànsit i circulació de vehicles a motor i seguretat viària.
  
Tema 2. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 3. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 4. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 5. Els accidents de trànsit. Concepte i consideracions prèvies. Les causes d'aquests. Classes i fases.
  
Grup cinqué. Coneixements del municipi
  
Tema 1. La llista de carrers municipals de Puçol i centres oficials de la localitat.
  
Tema 2. Característiques de la població i geografia de la localitat.
  
Es podrà interposar recurs contra l'aprovació d'aquestes bases i també, del seu contingut i altres actes que se'n deriven, en la forma i terminis establerts en la Llei 30/1992, de 26 de novembre.